QANDIM KON GURUHI UChASTKASI, XAUZAK VA ShODI UChASTKALARI, ShUNINGDEK, QO‘NG‘IROT UChASTKALARIGA OID MAHSULOTNI TAQSIMLASh HAQIDAGI 2004 YIL 16 IYuNDAGI BITIMNI BAJARISh DOIRASIDA QAZIB OLINGAN NEFT VA GAZ XOM AShYoSINI OLIB ChIQIShNI BOJXONA RASMIY

O‘zbekiston Respublikasining “Davlat bojxona xizmati to‘g‘risida”gi Qonunining 6-moddasi, “Yer osti boyliklari to‘g‘risida”gi, “Mahsulot taqsimotiga oid bitimlar to‘g‘risida”gi qonunlari, O‘zbekiston Respublikasi Vazirlar Mahkamasining 2004-yil 11-iyundagi 276-sonli “Mahsulot taqsimotiga oid bitim shartlarida O‘zbekiston Respublikasining Qandim guruhi, Xauzak, Shodi konlarini ochish va Ustyurt mintaqasida geologiya-qidiruv ishlarini o‘tkazish to‘g‘risida”gi, 2004-yil 14-sentabrdagi 428-sonli “Qandim guruhi konlari uchastkasi, Xauzak va Shodi uchastkalari, shuningdek Qo‘ng‘irot uchastkasi bo‘yicha mahsulot taqsimotiga oid bitimni bajarish bo‘yicha chora-tadbirlar to‘g‘risida”gi qarorlariga asosan O‘zbekiston Respublikasi Davlat bojxona qo‘mitasi, Tashqi iqtisodiy aloqalar, investitsiyalar va savdo vazirligi va Iqtisodiyot vazirligi qaror qiladilar:
 1. Qandim kon guruhi uchastkasi, Xauzak va Shodi uchastkalari, shuningdek, Qo‘ng‘irot uchastkalariga oid mahsulotni taqsimlash haqidagi 2004-yil 16-iyundagi Bitimni bajarish doirasida qazib olingan neft va gaz xomashyosini olib chiqishni bojxona rasmiylashtiruvi qoidalari ilovaga muvofiq tasdiqlansin.
 2. Mazkur qaror O‘zbekiston Respublikasi Adliya vazirligida davlat ro‘yxatiga olingan kundan keyingi o‘n kunlik muddat tugaganidan so‘ng kuchga kiradi.
 Mazkur qoidalar O‘zbekiston Respublikasi “Davlat Bojxona xizmati to‘g‘risida”gi Qonunining 6-moddasiga, O‘zbekiston Respublikasining “Yer osti boyliklari to‘g‘risida”gi, “Mahsulotni taqsimlash haqidagi bitimlari to‘g‘risida”gi qonunlariga va O‘zbekiston Respublikasi Vazirlar Mahkamasining “Mahsulot taqsimotiga oid bitim shartlarida O‘zbekiston Respublikasining Qandim guruhi, Xauzak, Shodi konlarini ochish va Ustyurt mintaqasida geologiya qidiruv ishlarini o‘tkazish to‘g‘risida”gi 2004-yil 11-iyundagi 276-sonli, “Qandim kon guruh uchastkasi, Xauzak va Shodi uchastkalari, shuningdek, Qo‘ng‘irot uchastkalariga oid mahsulotni taqsimlash haqidagi Bitimni joriy etish choralari to‘g‘risida”gi 2004-yil 14-sentabrdagi 428-sonli qarorlariga, O‘zbekiston Respublikasi va investorlar konsorsiumiga kiruvchi “Neftyanaya kompaniya Lukoyl” ochiq aksiyadorlar jamiyati hamda “O‘zbekneftegaz” Milliy xolding kompaniyasi o‘rtasidagi Qandim kon guruhi uchastkasi, Xauzak va Shodi uchastkalari, shuningdek, Qo‘ng‘irot uchastkalariga oid mahsulotni taqsimlash haqidagi 2004-yil 16-iyundagi Bitimga muvofiq, ko‘rsatilgan bitim doirasida kesib o‘tadigan neft va gaz xomashyosining bojxona rasmiylashtiruvi tartibini belgilaydi.
 1. Mazkur qoidalarda quyidagi asosiy tushunchalar qo‘llaniladi:
 MTB — O‘zbekiston Respublikasi va investorlar konsorsiumiga kiruvchi “Neftyanaya kompaniya Lukoyl” ochiq aksiyadorlar jamiyati hamda “O‘zbekneftegaz” Milliy xolding kompaniyasi o‘rtasidagi Qandim kon guruhi uchastkasi, Xauzak va Shodi uchastkalari, shuningdek, Qo‘ng‘irot uchastkalariga oid mahsulotni taqsimlash haqidagi 2004-yil 16-iyundagi bitim va ilova, shuningdek unga kiritilgan o‘zgartish va qo‘shimchalari. 
 Lukoyl — Britaniya Virginiya Orollari qonunchiligiga ko‘ra yuridik shaxs hisoblanuvchi “LUKOYL Oversiz Uzbekistan Ltd.” kompaniyasi, shuningdek uning huquqiy vorislari va yo‘l qo‘yiladigan tsessionarlari. “Neftyanaya kompaniya “Lukoyl”ning huquq va majburiyatlarni MTB bo‘yicha huquq va majburiyatlarni topshirish dalolatnomasiga muvofiq, mazkur kompaniyasiga berilgan.
 Operator — O‘zbekiston Respublikasida MTB bo‘yicha ishlarni bajarishni tashkil etish uchun tuzilgan va 2004-yil 9-iyulda ro‘yxatdan o‘tgan MChJ “LUKOYL Uzbekistan Opereyting Kompani”. Operator MTBga muvofiq belgilangan bojxona imtiyozlari va preferensiyalaridan foydalanadi.
 Vakolatli organ — O‘zbekiston Respublikasi Iqtisodiyot vazirligi.
 Investor — “LUKOYL Oversiz Uzbekistan Ltd” kompaniyasi va “O‘zbekneftegaz” Milliy xolding kompaniyasi bilan birgalikda, shuningdek ularning huquqiy vorislari va yo‘l qo‘yiladigan tsessionarlari.
 Marketing kompaniyasi — Britaniya Virginiya Orollari qonun hujjatlari bo‘yicha yuridik shaxs hisoblangan Neft va gaz xomashyosini birgalikda sotishni amalga oshirish maqsadida tashkil etilgan “LUKOYL Oversiz Sapplay end Treyding Ltd.” (LUKOIL Overseas Supply and Trading Ltd.).
 Neft va gaz xomashyosi — Neft va gaz operatsiyalarini amalga oshirish davrida kontrakt maydonlarida topilgan, qazib yoki boshqa tarzda olingan, tayyorlangan va saqlangan hamda tegishli yetkazish joyiga keltirilgan neft, tabiiy gaz, kondensat, boshqa uglevodorod mahsulotlari, shuningdek yo‘ldosh moddalar.
 Investorning vakolatli shaxsi — Investor tomonidan tegishli tartibda vakolat berilgan yuridik yoki jismoniy shaxs, shu jumladan O‘zbekiston Respublikasi davlat organlarida MTB doirasida Investor manfaatlarini ifoda etuvchi Operator va Marketing kompaniyasi.
 Marketing kompaniyasining vakolatli shaxsi — Marketing kompaniyasi tomonidan tegishli tartibda vakolat berilgan, O‘zbekiston Respublikasida ro‘yxatga olingan va O‘zbekiston Respublikasi davlat organlarida MTB doirasida Marketing kompaniyasining manfaatlarini ifoda etuvchi yuridik yoki jismoniy shaxs.
 2. O‘zbekiston Respublikasi hududidan tashqarisiga tabiiy gazni olib chiqish eksport bojxona tartibida Vakolatli organ va Investorning nomidan va topshirig‘i bo‘yicha Marketing kompaniyasi tomonidan amalga oshiriladi. 
 Investor va Vakolatli organga tegishli bo‘lgan tabiiy gazni olib chiqish Marketing kompaniyasi tomonidan, MTBning 14-moddasining qoidalarga muvofiq, Tashqi iqtisodiy aloqalar, investitsiyalar va savdo vazirligida eksport shartnomalarni ro‘yxatga olmagan hamda ularni vakolatli bank va bojxona organlarida hisobga olmagan holda, amalga oshiriladi.
 3. Eksport qilinayotgan tabiiy gazning bojxona rasmiylashtiriluvi Marketing kompaniyasi yoki Marketing kompaniyasining vakolatli shaxsi tomonidan amalga oshiriladi. Eksport qilinayotgan tabiiy gaz hajmi va narxi MTB qoidalariga hamda Qozog‘iston Respublikasi bilan O‘zbekiston Respublikasi chegarasini kesib o‘tayotgan MTB doirasidagi tabiiy gaz berilayotgan O‘rta Osiyo — Markaz yoki Buxoro — Ural gaz quvurlari tizimlaridagi gaz hisoblash tijorat o‘lchov bog‘lamasida O‘zbekiston Respublikasi chegarasi — DAF (Inkoterms-2000 keyingi o‘zgartishlar bilan) shartlarida Marketing kompaniyasi tomonidan tuzilgan tabiiy gaz eksporti shartnomalarining shartlariga muvofiq belgilanadi.
 4. Ekspertiza o‘tkazish va eksport qilinayotgan tabiiy gaz uchun mahsulot kelib chiqish davlat sertifikatining berilishi, “O‘zbekiston Respublikasida tovarlarning kelib chiqishini sertifikatlashni o‘tkazish tartibi to‘g‘risidagi nizom”ga muvofiq (2000-yil 13-iyul, ro‘yxat raqami 945 — Me’yoriy hujjatlar axborotnomasi, 2000-yil, 13-son), Marketing kompaniyasi yoki Marketing kompaniyasining vakolatli shaxsi tomonidan amalga oshiriladi.
 5. Quvurlar orqali o‘tadigan tabiiy gazni deklaratsiya qilish va bojxona rasmiylashtiriluvi ikki bosqichda o‘tkaziladi.
 6. Birinchi bosqich: har oyda, O‘zbekiston Respublikasi bojxona chegarasidan tabiiy gaz o‘tkazilgan oydan avvalgi oyning 20 sanasidan kech bo‘lmagan muddatda, Marketing kompaniyasi yoki Marketing kompaniyasining vakolatli shaxsi bojxona organiga O‘zbekiston Respublikasi bojxona chegarasidan o‘tkazishga mo‘ljallangan hisobot oyidagi tabiiy gaz hajmi bo‘yicha vaqtinchalik (to‘liqsiz) bojxona yuk deklaratsiyasini (keyingi o‘rinlarda matnda — VBYuD) va quyidagi hujjatlarni taqdim etadi:
 a) MTB nusxasi (faqat dastlabki rasmiylashtiruvda taqdim etiladi);
 b) tabiiy gaz eksporti bo‘yicha shartnoma;
 v) bojxona rasmiylashtiruvi uchun bojlar to‘langanligini tasdiqlovchi hujjat;
 g) O‘zbekiston Respublikasi bojxona chegarasidan o‘tkazishga mo‘ljallangan tabiiy gaz hajmi bo‘yicha invoys (hisob-faktura);
 d) O‘zbekiston Respublikasi bojxona chegarasidan o‘tkazishga mo‘ljallangan tabiiy gazning yetkazish davlati, og‘irligi, hajmi, miqdori va narxi to‘g‘risidagi ma’lumotlarni o‘z ichiga olgan Marketing kompaniyasining hisob-kitob hujjati.
 7. Tabiiy gazning eksporti uchun VBYuD “Bojxona yuk deklaratsiyasini to‘ldirish tartibi to‘g‘risidagi yo‘riqnoma”ga (1999-yil 3-noyabr, ro‘yxat raqami 834 — Me’yoriy hujjatlar axborotnomasi, 1999-y., 12-son) muvofiq, quyidagi xususiyatlarni inobatga olgan holda to‘ldiriladi:
 a) “Deklaratsiya turi” 1-ustunining uchinchi kichik bo‘limida “VD” — vaqtinchalik (to‘liqsiz) bojxona yuk deklaratsiyasi harfli indeksi ko‘rsatiladi;
 b) “Jo‘natuvchi-eksporter” 2-ustunida O‘zbekiston Respublikasida Marketing kompaniyaning joylashgan joyi ko‘rsatiladi, O‘zbekiston Respublikasi Iqtisodiyot vazirligi, “O‘zbekneftegaz” MXK va “LUKOYL Oversiz Uzbekistan Ltd.” (Vakolatli organ va Investor topshirig‘i bo‘yicha) topshirig‘i bo‘yicha Marketing kompaniyasi deb ko‘rsatiladi;
 v) 9 va 28-ustunlarida — O‘zbekiston Respublikasidagi Marketing kompaniyaning rekvizitlari ko‘rsatiladi;
 g) “Bitim xususiyati” 24-ustunning chap tomonida “79” bitim kodi ko‘rsatiladi;
 d) “Chegaradagi bojxona” 29-ustunda O‘rta Osiyo — Markaz yoki Buxoro — Ural gaz quvurlari tizimining gazni hisobga olish o‘lchov tarmog‘ini nazorat qiluvchi bojxona postining nomi va kodi ko‘rsatiladi;
 e) “Yuk joylari va tovarlarning bayoni” 31-ustunda:
 tabiiy gazning yetkazib berilish kalendar oyi va yili ko‘rsatilib, “_________ muddatda yetkazib berish” yozuvi kiritiladi;
 tabiiy gazning ko‘rsatilgan muddatda olib chiqilishi mo‘ljallanayotganligidan kelib chiqib, uning taxminiy hajmlari ko‘rsatiladi;
 j) “Protsedura” 37-ustunining oxirgi ikki raqamida “33” kodi ko‘rsatiladi;
 z) “Qo‘shimcha ma’lumot / taqdim etilayotgan hujjatlar” 44 ustunda:
 3-raqam ostida olib chiqish asosi sifatida MTB, tabiiy gaz kontraktining raqami, sanasi va summasi ko‘rsatiladi
 8-raqam ostida — Marketing kompaniyasi va Vakolatli organ, “O‘zbekneftegaz” MXK, “LUKOYL Oversiz Uzbekistan Ltd.” o‘rtasidagi topshiriq shartnomasining raqami va sanasi ko‘rsatiladi;
 i) “Bojxona narxi” 45-ustunda tabiiy gaz eksporti kontraktining shartlari asosida bojxona chegarasidan o‘tkazish uchun rejalashtirilayotgan tabiiy gaz hajmi bo‘yicha belgilanadigan bojxona narxi shartlari bayon etiladi;
 k) VBYuD bayon etilishga lozim bo‘lgan boshqa ma’lumotlar tabiiy gazning rejalashtirilayotgan hajmiga mo‘ljallanib belgilanadi.
 To‘liq Bojxona yuk deklaratsiyasi (keyingi o‘rinlarda matnda — BYuD) rasmiylashtirishda to‘ldirish uchun taqdim etiladigan hujjatlar bo‘lishi lozim VBYuD pog‘onalari to‘ldirilmaydi.
 8. VBYuD va boshqa hujjatlarni qabul qilish, ro‘yxatdan o‘tkazish va bojxona rasmiylashtiruvi rasmiylashtiradigan bojxona posti tomonidan, BYuDni taqdim etish orqali deklaratsiya qilinayotgan tovarlarga nisbatan qo‘llaniladigan tartibga muvofiq amalga oshiriladi.
 9. To‘liq BYuDning taqdim etish muddati VBYuDda ko‘rsatilgan hisob-kitob davri tugashidan ikki oydan oshib ketmasligi lozim. Alohida hollarda (to‘liq BYuDni taqdim etish uchun zarur bo‘lgan hujjatlarning taqdim etilishi asoslangan sabablarga ko‘ra kechikishi), BYuDni taqdim etish muddati rasmiylashtiradigan bojxona posti boshlig‘ining ruxsati bilan 30 kungacha uzaytirilishi mumkin. Bunda Marketing kompaniyasi va/yoki Marketing kompaniyasining vakolatli shaxsi rasmiylashtiradigan bojxona postiga to‘liq BYuDni taqdim etish imkoni mavjud emasligining sabablarini ko‘rsatgan holda, yozma ravishda murojaat qiladi.
 10. Ikkinchi bosqichda, bojxona organi tomonidan VBYuD qabul qilinadigan kunida amal qilgan O‘zbekiston Respublikasi qonun hujjatlariga muvofiq, to‘liq BYuDning rasmiylashtirilishi amalga oshiriladi.
 BYuD bilan bir vaqtda quyidagi hujjatlar taqdim etiladi:
 a) VBYuD;
 b) O‘zbekiston Respublikasi gaz transport kompaniyasi va Operator tomonidan imzolangan, O‘zbekiston Respublikasidagi bojxona chegarasida o‘zbek tabiiy gazini qabul qilish dalolatnomasi;
 v) Marketing kompaniyasi va xaridor tomonidan imzolangan, O‘zbekiston Respublikasi bojxona chegarasida Investor va Vakolatli organning tabiiy gazni qabul qilish tijorat dalolatnomasi;
 g) hisobot oyida tabiiy gazni O‘zbekiston Respublikasi bojxona chegarasidan o‘tkazilgan amaldagi hajmiga invoys (hisob-faktura);
 d) Marketing kompaniyasining hisobot oyidagi tabiiy gazni yetkazib berish to‘g‘risidagi ma’lumotnomasi O‘zbekiston Respublikasi bojxona chegarasidan amalda o‘tkazilgan tabiiy gazni yetkazib berish davlati, og‘irligi, miqdori va narxi to‘g‘risidagi axborotlar va xorijiy bankdagi birgalikdagi hisob raqami — O‘zbekiston Respublikasi hududidan tashqarisida joylashgan xorijiy bankida Marketing kompaniyasi tomonidan ochilayotgan hisob raqami, uchinchi shaxslarga neft va gaz xomashyosini sotishdan kelib tushgan barcha mablag‘larni bevosita o‘tkazish, shuningdek, O‘zbekiston Respublikasi hududida ro‘yxatdan o‘tgan O‘zbekiston Respublikasi Markaziy banki tomonidan berilgan litsenziyaga ega vakolatli bankdagi birgalikdagi hisob raqamiga ushbu mablag‘larni keyinchalik o‘tkazish uchun mo‘ljallangan hisob raqami hamda O‘zbekiston bankidagi birgalikdagi hisob raqami — O‘zbekiston Respublikasi hududida ro‘yxatdan o‘tgan O‘zbekiston Respublikasi Markaziy banki tomonidan berilgan litsenziyaga ega vakolatli bankda Marketing kompaniyasi tomonidan ochilayotgan hisob raqami, xorijiy bankdagi Birgalikdagi hisob raqamidan barcha mablag‘larni o‘tkazish uchun mo‘ljallangan hisob raqami to‘g‘risidagi ma’lumotlar bilan birgalikda;
 e) muvofiqlik sertifikati;
 j) vakolatli bank tomonidan hisob-kitoblar ma’lumotnomasi (mahsulot taqsimotiga oid Bitimlarni amalga oshirish doirasida) Hisob-kitoblar ma’lumotnomasini rasmiylashtirish tartibi to‘g‘risidagi nizomning (2002-yil 14-may, ro‘yxat raqami 1137 — Me’yoriy hujjatlar axborotnomasi, 2002-yil, 9-son) 3-sonli ilovasiga muvofiq beriladi.
 11. BYuD “Bojxona yuk deklaratsiyasini to‘ldirish tartibi to‘g‘risidagi yo‘riqnoma”ga (1999-yil 3-noyabr, ro‘yxat raqami 834 — Me’yoriy hujjatlar axborotnomasi, 1999-y., 12-son) muvofiq, VBYuD to‘ldirilishini va quyidagi xususiyatlarni inobatga olgan holda to‘ldiriladi:
 a) “Umumiy deklaratsiya/avvalgi hujjat” 40-ustunda VBYuDning ma’lumot raqami ko‘rsatiladi;
 b) “Bojxona nazorati” D-ustunida bojxona organi xodimi qo‘shimcha ravishda tabiiy gazning yetkazib berilgan oyning oxirgi sanasini qo‘yadi, uni imzolaydi, shaxsiy raqamli muhri bilan tasdiqlaydi va to‘liq BYuDning elektron nusxasiga kiritadi.
 12. BYuDda VBYuDdagidek bo‘lgan ma’lumot raqami qo‘yiladi, bunda ular bir-birining ajralmas qismi deb hisoblanadi.
 13. BYuD va VBYuD ko‘rsatilgan tabiiy gazning amaldagi hajmlarida farq bo‘lganda, tabiiy gazni amaldagi joyidan joyga ko‘chish to‘g‘risidagi deklaratsiya hujjatlarni taqdim qilishda VBYuD qayta rasmiylashtirishi amalga oshirilmaydi.
 Bunda, agar BYuD muvofiq bojxona to‘lovlari hisoblangan va to‘lashga majbur bo‘lgan summa, VBYuD bo‘yicha to‘langan summadan oshiq bo‘lgan holatda, ularga qo‘shimcha haq to‘lanadi. Bojxona to‘lovlarga qo‘shimcha haq O‘zbekiston Respublikasi bojxona organi BYuD qabul qilishdan oldin yoki bir vaqtda to‘lovchi tomonidan amalga oshiriladi.
 Agar, BYuD muvofiq bojxona to‘lovlari hisoblangan va to‘lashga majbur bo‘lgan summa, VYuBD bo‘yicha to‘langan summadan kam bo‘lgan holatda, ortiqcha bojxona boji to‘lovlarini qaytarib olish va kelgusida to‘lov hisoblariga o‘tkazish Bojxona ortiqcha to‘lovlarni qaytarib yoki undirib olish to‘g‘risidagi yo‘riqnomaga muvofiq (2000-yil 14-iyul, ro‘yxat raqami 947 — Me’yoriy hujjatlar axborotnomasi, 2000-yil, 13-son).
 14. Agar, VBYuD bo‘yicha o‘tkazib ko‘chirishga bayon etilgan tabiiy gaz eksport yetkazilishi amalga oshirilmagan holatda, VBYuD bekor qilinadi. Bunda bojxona boji to‘lovlarini qaytarib olinishi Bojxona ortiqcha to‘lovlarni qaytarib yoki undirib olish to‘g‘risidagi yo‘riqnomaga muvofiq (2000-yil 14-iyul, ro‘yxat raqami 947 — Me’yoriy hujjatlar axborotnomasi, 2000-yil, 13-son) amalga oshiriladi.
 15. O‘zbekiston Respublikasi bojxona chegarasi orqali Marketing kompaniyasi tomonidan o‘tkazilgan tabiiy gaz hisobi, O‘zbekiston Respublikasi Davlat bojxona qo‘mitasi tomonidan berilgan 00000016 kod asosida olib boriladi.
 16. MTBning 20.5-bandiga muvofiq neft va gaz xomashyosining boshqa turlarini olib chiqish bojxona rasmiylashtirishni oshirish bo‘yicha xususiyatlari mazkur qoidaga tegishli o‘zgartirish va qo‘shimchalar kiritilgandan so‘ng belgilanadi.
 17. Ushbu qoidalar O‘zbekiston Respublikasi Moliya vazirligi, O‘zbekiston Respublikasi Markaziy banki va Operator bilan kelishilgan.